
L’ABSTENCIO ELECTORAL 
AUGMENTA EN UN 12,8% 

La maioria de partits polítics perden milers de vots al Districte de Sants-Montíuïc. 


INSEGURETAT 
CIUTADANA : 

UN CONCEPTE 
AMBIGU I 
TERGIVERSADOR 

L’últim mes hem pogut assistir a 
la reaparició de diferents aspec¬ 
tes relacionats al complex tema 
de la inseguretat ciutadana i la 
delinqüència, i hem estat testi¬ 
monis del perillós tractament 
donat per diferents sectors del 
barri, caracteritzat per una man¬ 
ca de reflexió i anàlisi amb la 
conseqüent tendència a fomen¬ 
tar així actituds reaccionàries i 
autoritàries, efecte fàcil d'acon¬ 
seguir en tractar-se d’un as¬ 
sumpte com aquest. Coincidint 
amb la implantació al Districte 
de la policia de proximitat, el 
número de març de la revista 
gratuïta l’Informatiu publicava 
un article sobre el suposat aug¬ 
ment de la sensació d’insegure¬ 
tat al barri; a mitjans de mes es 
reunia el Consell de Prevenció i 
Seguretat del Districte després 
de quatre anys sense fer-ho i a la 
Zona Franca l’emplaçament 
d’un dels punts més important 
del petit tràfic de drogues a Can 
Tunis provocava una forta reac¬ 
ció veïnal no exempta de polè¬ 
mica. L’article firmat per M. 
Cobos i l’editorial que l’Infor¬ 
matiu dedica al tema, il·lustra bé 
la reaparició a la palestra públi¬ 
ca del Districte. , .. , , 

(continua a la pag.4) 


Sobre una seixantena de perso¬ 
nes, el passat 6 de març, van rea¬ 
litzar una protesta davant mateix 
de les portes d’entrada a Fira Ali¬ 
mentària a la pl. Espanya. Acom¬ 


panyades d'una pancarta on s’ex¬ 
pressava “Trangènics No” i de 
grans embolcalls, paquets i 
ampolles que simulaven produc¬ 
tes alimentaris manipulats genè¬ 


ticament, van realitzar una parò¬ 
dia del que podrien ser les seqüe¬ 
les a patir després d’haver ingerit 
els aliments tractats d’aquesta 
manera. (continua a la pàg. 3) 


Exterior de la Fira Alimentària durant l’acció contra els transgènics. 

PROTESTA DAVANT LA FIRA ALIMENTÀRIA 

L’acció volia denunciar la proliferació dels productes transgènics. 


La burxa 


Les eleccions del 12 de març han 
configurat un escenari on desta¬ 
ca la majoria absoluta del Parti- 
do Popular, la derrota de l'esque¬ 
rra institucional, el desgast de 
CIU i el rellevant increment de 
l'abstenció. El PP ha augmentat 
en 600.000 vots (10.230.345 
votants), i el fet que el PSOE en 
perdi 1.500.000 ha provocat que 
Aznar aconsegueixi 183 escons 
del Congrés de Diputats, quan 
fins ara en tenia 156. L'incre¬ 
ment d'escons no obeeix doncs a 
un increment electoral propor¬ 
cional, -és a dir, el PP no ha aug¬ 
mentat tants vots com semblaria 
pels escons aconseguits- sinó a 
la derrota de la resta de partits, 
amb fugues molt rellevants de 

votants cap a l'abstenció. 

(continua a la pàg.2) 


Josep Piqué passeja davant d’una tanca amb la seva imatge tacada de pintura. 
La fotografia es va fer durant una visita al barri en plena campanya electoral. 

LA REPRESENTATIVITAT ELECTORAL 


Si en les anteriors eleccions va 
ser d'un 23% (hi hagué un 
77,38% de participació), en la 
convocatòria del 12 de març ha 
augmentat fins el 30% (un 
69,98% de participació). Tanma¬ 
teix, en els mitjans de comunica¬ 


ció oficials, aixf com en els dis¬ 
cursos dels líders polítics, aquest 
fenomen ha estat minimitzat o 
explicat des de perspectives par¬ 
tidistes, però en poques ocasions 
els analistes han fet referència al 
possible desgast de la democrà¬ 


cia representativista, i en cap 
moment s'ha destacat que l'abs¬ 
tenció electoral pugui ser expres¬ 
sió de malestar de determinats 
sectors socials. Malgrat les elec¬ 
cions generals siguin les que te¬ 
nen un nivell de participació més 


elevat recordem que en les darre¬ 
res municipals l'abstenció va ser 
d'un 50%), també s'han vist afec¬ 
tades per un abstencionisme que, 
de fet, relativitza els triomfalis¬ 
mes del partit guanyador. Majo¬ 
ria absoluta electoral sí, però no 


Les eleccions al Districte de Sants-Montiuïc 

majoria absoluta social com ens 
han volgut transmetre. Les cau¬ 
ses de l'abstenció són complexes, 
i segurament obeexin a factors 
polítics conjunturals (el PSOE 
no presentava una alternativa i 
un lideratge sòlids, etc), però 
l'estudi de la participació electo¬ 
ral ens il·lustra que la composi¬ 
ció de classe és un element expli¬ 
catiu de l’abstenció, essent els 
barris de Barcelona on es con¬ 
centra més pobresa allà on l'abs¬ 
tenció és més elevada (Ciutat 
Vella: 45,7%), mentre que a 
barris com Sarrià-Sant Gervasi, 
on les classes dominants tenen el 
seu niuet, l'abstenció és d'un 
27,5%. 

Aquesta associació, conjunta¬ 
ment amb la tendència creixent a 
l'abstencionisme electoral d'im¬ 
portants sectors de la joventut, 
hauria de fer reflexionar a la 
societat sobre els mecanismes de 
participació institucionalitzats. 
Si aquests estan perdent validesa 
per a les capes socials empobri¬ 
des i precaritzades, potser sugge¬ 
reix que la democràcia represen¬ 
tativista, així com els seus 


sistemes electorals, no són un 
element que resolgui la principal 
contradicció social: la desigual 
distribució de la riquesa. 

D’altra banda, al districte de 
Sants-Montjuïc -també a molts 
altres barris i pobles de Catalun¬ 
ya- el Partido Popular no ha 
arrassat com a l'Espanya profun¬ 
da, sinó que aquí inclús ha perdut 
vots (poquets, però n'ha perdut). 
El triomfalisme del PP, així, com 
a mínim el podem relativitzar, 
doncs sabem que la seva majoria 
absoluta electoral obeeix més a 
la pèrdua de votants de l'esquerra 
institucional que no a un avenç 
absolut de les tesis d'Aznar. 
Igualment, la victòria reforçarà 
les polítiques neo-liberals del PP, 
i es preveu que encara endureixi 
més la LLei d'Estrangeria (potser 
per això no deixin votar els 
immigrants), s’aprofundeixi en la 
desregulació del mercat de tre¬ 
ball (més precarietat, més priva- 
titzacions, i s'incrementin les 
"solucions" policials i repressi¬ 
ves cap als moviments socials 
dissidents. 


LES MOBILITZACIONS DE LA ZONA FRANCA ACABEN AMB UN 
PACTE ENTRE REPRESENTANTS VEÏNALS, DISTRICTE I POLICIA 


Durant tots els divendres de març, 
els i les veïnes de la Zona Franca 
han realitzat talls de trànsit, que 
han arribat a concentrar fins a 
3.000 persones, a la Plaça Cerdà i 
la Gran Via. Les protestes veïnals 
se centraven en la demanda de 
més seguretat ciutadana, la nega¬ 
tiva a la instal·lació d'una "narco- 
sala" (on es donarien mínimes 
garanties higièniques als i les 
toxicòmanes) i l’accentuació de la 
presència policial com a mesura 
per pal·liar, segons el veïnat, la 
creixent inseguretat que crea la 
proximitat de Can Tunis i la con¬ 
centració que allà es dóna de la 
gran part del tràfic d'heroïna de 
Barcelona. 

El barri de Can Tunis, co¬ 
negut també popularment com el 
polígon Avillar Chavorro, es va 
consolidar farà cosa de dos anys 
com un gran supermercat de dro¬ 
ga arrel de la remodelació de Sant 
Cosme, al Prat de Llobregat. La 
remodelació d'aquest barri va anar 
acompanyada per un desplaça¬ 
ment cap a Can Tunis del tràfic de 
drogues que s'hi practicava. Així, 


amb el beneplàcit de les adminis¬ 
tracions, Can Tunis va esdevenir 
una reserva ètnica "invisible" 
(perquè està ubicada a la perifèria 
del centre urbà i completament 
aïllada) en la qual va augmentar 
considerablement el tràfic de dro¬ 
gues abans minoritari. Actual¬ 
ment, Can Tunis s'ha convertit en 
el màxim referent de les persones 
toxicòmanes de l'àrea metropoli¬ 
tana perquè poden aconseguir la 
seva dosi a preus assequibles. 
L'excessiu abaratiment del preu 
de l'heroïna ha desbordat la capa¬ 
citat d'assimilació que té qualse¬ 
vol barri de les bosses de margi¬ 
nació. De fet, els plantejaments 
d’alguns dels veïns passen per a 
que cada barri assumeixi la po¬ 
blació toxicòmana existent i criti¬ 
quen les conseqüències negatives 
que comporten concentracions 
com les d’Avillar Chavorro. Can 
Tunis ha passat a ser un nucli con¬ 
flictiu, produint-se alguns inci¬ 
dents aïllats al seu entorn (com a 
la Zona Franca, lloc de pas per 
arribar-hi) protagonitzats per toxi¬ 
còmans que s’apropen a comprar 


heroïna. Això ha comportat un 
increment de la percepció d'inse¬ 
guretat per part del veïnat i la con¬ 
vocatòria de mobilitzacions. Les 
protestes s'han caracteritzat per un 
to, fins a cert punt, alarmista, ja 
que les dades oficials de la policia 
evidencien que el nombre d'in¬ 
fraccions considerades penals ha 
disminuït aquest últim any en un 
4%, fet que contrasta amb la per¬ 
cepció veïnal de la creixent inse¬ 
guretat a la zona. A més, a través 
d'Internet grups neonazis van 
intentar aprofitar les convocatò¬ 
ries per dur a terme una de les 
seves habituals caceres de "ion- 
quis", similars a les que hem pre¬ 
senciat darrerament a El Ejido 
amb la cacera del "moro" o a Ca 
n'Anglada l'estiu passat. 

El passat dijous 16 de 
març, arrel de les mobilitzacions 
empreses pel veïnat, el regidor del 
Districte, Pere Alcober, el cap 
superior de la Policia Nacional, 
Francesc Arrébola i "represen¬ 
tants" veïnals van pactar una sèrie 
de mesures policials per intentar 
afrontar el conflicte per la via 


repressiva. El pacte, que es va dur 
a terme al marge de tota la gent 
afectada doncs prop de 2.000 per¬ 
sones es van manifestar l'endemà 
perquè en desconeixien la seva 
existència, es va concretar en un 
increment d'agents policials a la 
zona, la comissaria del barri ober¬ 
ta les 24h del dia, una neteja (sic) 
dels focus de droga en 15 dies i 
una reunió mensual de seguiment. 
L'aprovació d'aquest pacte va anar 
acompanyada d’una espectacular 
batuda policial ■ que va comptar 
amb centenars d'agents, amb les 
unitats de caballeria i d'helicòp- 

Aquest paquet de mesures 
policials tant reclamat per alguns 
sectors veïnals pretén posar fi per 
la via repressiva a un sector 
exclòs de la societat, les persones 
toxicòmanes, que habitualment 
correspon als grups més desafa¬ 
vorits per la desigual distribució 
de la riquesa. Les solucions poli¬ 
cials, en contra de mesures assis- 
tencials i/o socials, sovint empit¬ 
joren la situació dels col·lectius 
més desprotegits. 

QUÈ SÓNI COM 
ENS AFECTEN ELS 
PRODUCTES 
TRANSGÈNICS? 


Tot seguit, davant de les nombro¬ 
ses persones que esperaven per 
entrar a la fira, s’apilaren tots els 
productes simulats i poc després 
es convertiren en una foguera al so 
de percussió dels i les mateixes 
manifestants. Agents antiavalots i 
“segurates” de la fira van fer apar¬ 
tar les persones concentrades 
mentre un d’ells proveït d’un 
extintor apagà les flames. Al cap 
de força estona, quan l’acció ja 
havia finalitzat i sols quedaven les 
restes de la foguera, aparegueren 
els bombers (?), això sí, plens 
d’enganxines contra les sancions 
imposades a varis companys i amb 
un retard considerable, ja que 
venien des de la caserna de Pro- 
vença; sort que aquesta vegada tan 
sols era una inofensiva i petita 
foguera de denúncia. 

QUÈ SÓN ELS ALIMENTS 
TRANSGÈNICS? 

Són aliments que contenen orga¬ 
nismes modificats genèticament 
(OMG’s), és a dir, que contenen 
gens (unitats bàsiques de l’he¬ 
rència), transplantats a d’altres' 
organismes per aconseguir deter¬ 
minades característiques, com: 
més resistència als herbicides i a 
les plagues, creixement més 
ràpid o major resistència al fred. 
La tecnologia genètica està en 
mans d’unes poques multinacio¬ 
nals que, gràcies a la legislació 
sobre les patents, poden contro¬ 
lar l’agricultura i l’alimentació 
mundial, orientant la investiga¬ 
ció a aconseguir cultius resis¬ 
tents a herbicides que elles ma¬ 
teixes comercialitzen. 

QUINS EFECTES TENEN 
ELS TRANSGÈNICS? 

No hi ha cap mena de garantia de 
la innocuïtat d’aquests produc¬ 
tes, però sí prou proves que 
demostren els seus riscos, per la 
salut, per la ramaderia i l’agri¬ 
cultura, o pel medi. Per exemple, 
un tipus de soja manipulada per 
l’empresa Pioneer conté una pro¬ 
teïna incorporada a través de la 
transferència de gens de la nou 
del Brasil. Les persones al·lèrgi¬ 
ques a aquest fruit van tenir la 
mateixa reacció en consumir 
aquesta soja, tot i que les proves 


realitzades als laboratoris havien 
resultat negatives. A part, els 
animals tractats amb productes 
manipulats genèticament arros¬ 
seguen greus problemes de salut 
com a conseqüència dels nous 
gens que se’ls implanten. .En l’a¬ 
gricultura solen usar-se gens que 
confereixen resistència als anti¬ 
biòtics. S’ha comprovat que els 
microorganismes poden adquirir 
aquests gens a través de les plan¬ 
tes per diversos processos natu¬ 
rals. Això implica que podria 
desaparèixer l’agricultura tradi¬ 
cional i biològica, a més de 
representar un greu perill per la 
diversitat en els sòls, ja que es 
generen substàncies altament 
tòxiques per als microorganis¬ 
mes imprescindibles per l’equi¬ 
libri ecològic. Les plantes 
trangèniques tenen un gran poder 
invasiu, ja que són resistents a 
herbicides i a algunes plagues. 
Això es converteix en un defecte 
quan surten dels cultius i s’es¬ 
campen per zones veïnes, una 
planta trangènica substitueix a la 
planta autòctona de la zona. 

QUINS ALIMENTS 
TRANSGÈNICS POTS 
ESTAR MENJANT? 

El blat de moro i la soja són les 
dues llavors transgèniques que es 
comercialitzen a l’estat espan¬ 
yol. Tot i que són productes poc 
consumits de forma directa, cal 
saber que els transformats de 
soja s’incorporen com a ingre¬ 
dients en aproximadament un 
60% dels aliments elaborats 
industrialment: reposteria, xoco¬ 
lates, pa de motllo, conserves, 
congelats, melmelades, margari¬ 
nes i d’altres. La forma en que es 
presenten aquests ingredients 
derivats de la soja són: l’oli, grei¬ 
xos vegetals, lecitines, farines, 
emulsionants, midó, sirop de 
glucosa... El blat de moro es pre¬ 
senta en menor manera que la 
soja però es fa en farines, midó i 
oli; d’altra banda es fa servir 
també per l’engreix de bestiar a 
través de pinsos, podent d’aques¬ 
ta manera estar donant als ani¬ 
mals ADN modificat a través de 
la carn que mengen. 

La burxa 


S’INICIA EL DESPLEGAMENT DE 
LA POLICIA DE PROXIMITAT 


Conjuntament amb el 
projecte Policia 2000, 
forma part d’un profund 
procés de remodelació del 
Cuerpo Nacional de Policia 


En una afirmació tan categòrica 
com poc fonamentada, la notícia 
s’inicia dient que els “comer¬ 
ciants i ciutadans de Sants, Hos- 
tafrancs i la Bordeta consideren 
que hi ha poca vigilància policial 
i que en els últims mesos han 
augmentat els robatoris, malgrat 
les estadístiques diguin el con¬ 
trari’’. En aquest sentit, l’inspec¬ 
tor en cap del barri, Jesús de la 
Fuente, asseguren que el senti¬ 
ment d’inseguretat és subjectiu i 
ve provocat per un augment del 
vandalisme. L’article acaba citant 
diferents testimonis de persones 
que han patit robatoris i atraca¬ 
ments. Durant el reportatge s’es¬ 
menta la convocatòria del Con¬ 
sell de Prevenció i Seguretat del 
Districte, creat farà cosa de sis 
anys amb l’objectiu de “detectar 
els casos de delinqüència i van¬ 
dalisme i actuar en conseqüèn¬ 
cia” . El Consell està format per 
una banda per representants del 
Districte (encapçalats per la 
secretària tècnica de prevenció, 
Àngels Munoz, i l’estimat Fran¬ 
cesc Osan), de la Guàrdia Urba¬ 
na, de la Policia Nacional i dels 
bombers, i per l'altra, per mem¬ 
bres de diferents entitats del 
barri, bàsicament associacions de 
veïnes i veïns i de comerciants; a 
la reunió, celebrada a la seu del 
Districte, n’hi van assistir uns 
quaranta, i en les seves interven¬ 
cions van senyalar els llocs del 
barri que consideraven conflic¬ 
tius, per exemple els següents: pl. 
Màlaga (tràfic de motos, molès¬ 
ties als vianants), c/ Olzinelles 
(baralles), c/ Noguera Pallaresa, 
Finlàndia/Sagunt, pl. Herenni 
(sorolls, cotxes engegats). També 
en sortiren altres al Poble Sec i la 
Zona Franca. Durant la reunió, 
un representant de la Guàrdia 
Urbana va explicar amb pèls i 
senyals el desplegament dels 
seus efectius al Districte. El 
comissari en cap del Districte, 


Juan Martínez Ruiz 
va donar resposta a 
les problemàtiques 
plantejades en nom 
de la Policia Na¬ 
cional. Amb una 
bona preparació i 
un to conciliador, 
va puntualitzar que 
en el casos presen¬ 
tats l’actuació poli¬ 
cial es podia limi¬ 
tar a augmentar la presència i les 
identificacions fins traslladar el 
problema a un altre lloc. Va 
comentar que l'objectiu immediat 
de la Policia era obrir canals de 
comunicació amb el veïnat per tal 
de localitzar els punts conflictius 
i impedir-ne el desenvolupament. 
Amb aquest propòsit es convoca¬ 
ran en un futur immediat reu¬ 
nions sectorials als barris. Com a 
un pas important per resoldre 
situacions d’inseguretat, el cap 
policial va animar a denunciar- 
los, ja sigui a la mateixa comissa¬ 
ria com per via telefònica (amb 
delacions anònimes). Una de les 
parts més importants de l’expli¬ 
cació va ser la presentació al 
barri d’un dels pilars bàsics de la 
remodelació del Cuerpo Nacional 
de Policia: la policia de proximi¬ 
tat. Aquest pla es va començar a 
implantar al 1997 en diverses 
ciutats de l’Estat i gradualment 
s’ha anat extenent fins arribar a 
Barcelona. El seu eix principal és 
la creació, inspirant-se en els 
bobbies londinencs, del policia 
de carrer, paper assumit per 
agents preparats que busquen l’a¬ 
propament al ciutadà. La seva 
funció, a part de netejar la pròpia 
imatge, es centra en la prevenció 
i la ressolució immediata de pro¬ 
blemes mitjançant la denúncia 
instantània. Es tracta de fomentar 
la interacció policia-comunitat 
per identificar i resoldre actes 
generadors d’inseguretat ciutada¬ 
na mitjançant una resposta poli¬ 
cial personalitzada, i accentuar 
així el sentiment de seguretat 
individual. L’aplicació al barri 
del pla policial s'ha traduït en la 
creació de deu zones de proximi¬ 
tat amb un agent encarregat de 
cadascuna. Aquests ja han 
començat a passejar-se pel barri, 
presentant-se amb nom i cognom 
a botigues, bars i locals varis tot 
fent gala d’una inusitada amabili¬ 
tat i una educació excel·lent. 


Menys simpatia van mostrar els 
dos policies que dies després van 
passar a comprovar si el seu com¬ 
pany havia realitzat la feina. 

La gradual aplicació de la policia 
de proximitat ha anat acompan¬ 
yada de la gestació i la posada en 
marxa en forma de proves d’un 
altre pla molt més ambiciós i 
complert: el projecte Policia 
2000. Aquest pla busca guanyar- 
se definitivament la població 
mitjançant la satisfacció de ne¬ 
cessitats subjectives de seguretat; 
aquestes necessi¬ 
tats es resumei¬ 
xen en els sis as¬ 
pectes que, 
teòricament, 
més preocu¬ 
pen a la 
població 
de l’Estat 
Espanyol, 
i que han 
estat selec¬ 
cionats per 
especialistes 
per tal de cen¬ 
trar-hi els 

esforços: robatori 
de cotxes, substrac- 
cions a vehicles, “tiro- 
neo”, robatori a immobles, 
petit tràfic de drogues i gambe- 
rrisme. El punt clau de la Policia 
2000 és el dispositiu de primes 
que posa en marxa per tal d’asso¬ 
lir l’objectiu abans esmentat; es 
tracta d’incentivar cada agent 
amb un plus de productivitat de 
fins a 30.000 ptes depenent del 
nombre d’actuacions realitzades. 
El pla segueix clarament una 
lògica repressiva i reaccionària, 
entenent que augmentant les 
detencions, el processos judicials 
endegats i conseqüentment el 
nombre de persones empresona¬ 
des, s’aconseguirà augmentar la 
seguretat ciutadana i la qualitat 
de vida. 

Tant la Policia 2000 com la poli¬ 
cia de proximitat formen part del 
profund procés de remodelació 
engegat pels cossos de seguretat 
de l’Estat, un procés que preten 
convertir la Policia Nacional en 
una estructura eficient, moderna i 
professional, valorada per la 
societat. Per una banda, es busca 
ampliar el seu prestigi i millorar- 
ne la imatge, apropant la institu¬ 
ció a sectors socials que tradicio¬ 
nalment han desconfiat de la seva 


actuació. Per l’altra, aplica una 
dura repressió a les conductes 
considerades delictives, això si, 
d’una manera més subtil i enco¬ 
berta. Neix, doncs, un nou model 
policial que preten difondre’s 
dins el teixit social i impregnar- 
lo dels seus valors. I cap aquí s’a¬ 
vança; actualment la necessitat 
de sentir-se protegit té més a veu¬ 
re amb la creació de pors subjec¬ 
tives (induïdes pels diferents mit¬ 
jans creadors d'opinió -premsa, 
TV, radio-) que amb un 
augment real de la 
inseguretat ciu¬ 
tadana, con¬ 
cepte molt 
ambigu 
mani- 
pulable, 
i més 
quan al¬ 
tres parà¬ 
metres tan 
o més ge¬ 
neradors 
d’insegu¬ 
retat, com 
la precarie- 
tat laboral, 
la quotidiani- 
tat masclista, 
els abusos de po¬ 
der o l’especulació immobiliària 
(tots ells aspectes negatius de 
l’ordre social i econòmic esta¬ 
blert) no són considerats com 
tals. La delinqüència es conver¬ 
teix en el “chivo” expiatori a qui 
carregar totes les frustracions i 
les misèries diàries. La demanda 
de més presència policial es con¬ 
verteix en una falsa solució que 
va extenent-se paral·lelament a la 
fragmentació social creixent de 
les classes populars i l’ausència 
de responsabilitat alhora de ges¬ 
tionar la vida col·lectiva i els 
conflictes que es generen. 

Des de la Burxa, considerem que 
el tracte que s’ha de donar al 
tema de la inseguretat i de la 
delinqüència es mereix més refle¬ 
xió de la que actualment reb per 
part de la societat civil, i més 
encara quan les solucions formu¬ 
lades, com la presència policial o 
l’augment de les detencions, 
poden conduir a la proliferació 
d’actituds autoritàries i feixistit- 
zants. 

Rotonda 


per la que 
cada pres passejava per 
una porció del cercle 
enreixat sempre en soli¬ 
tari, per tal d’evitar el 
contacte entre presos. 


NO A L’ESPECULACIO AMB LA MODEL 


Diversos col·lectius s’estàn movilitzant per 
reconvertir la presó Model en un espai de pro¬ 
fit veïnal i cultural davant la proposta del 
Govern d’enderrocar l’edifici i traslladar els 
presos. Es tracta d’una alternativa al projecte 
oficial, que consisteix en convertir una part 
de la Model en zona verda i amb l'altra recali- 
ficar el sòl per tal de construir-hi vivendes. 
En vista del caràcter especulatiu del projecte 
va sorgir una proposta alternativa: enderrocar 


el mur exterior i conservar l’edifici, donant-li 
un ús social i cultural. 

La idea va sorgir de SOS Monuments, Gabriel 
Gómez, fill d’Helios Gómez, interessat en 
mantenir viva la memòria del seu pare, el qual 
va pintar un mural gitano que va ser tapat al 
reboçar les parets, i un col·lectiu de vells pre¬ 
sos després de la Guerra Civil, fundamental- 
ment anarquistes, que lluiten perquè la 
memòria històrica no sigui derribada ni física 


ni simbòlicament. També es van afegir altres 
col·lectius, com l’Associació contra la cultura 
punitiva i l’exclusió social. 

El projecte es va presentar oficialment a la 
Generalitat i l’Ajuntament, per tal que nom- 
bréssin un interlocutor o interlocutora per 
donar lloc a un proçés de diàleg. Però al no 
haver-hi cap resposta en aquest sentit, s’han 
iniciat una sèrie de movilitzacions i actes 
públics. 


P. Quines lluites dins i fora la presó gene¬ 
ra aquesta situació? 

R. Ara hi ha lluites, actituds de resistència, 
vagues de fam, però ha disminuït l’articula¬ 
ció de moviments, sobretot de caràcter 
col·lectiu. És lògic tenint en compte que la 
presó és una reproducció amplificada del 
què succeeix a la societat. I també a la socie¬ 
tat han disminuït les lluites col·lectives. Per 
altra banda hi ha associacions de recolza¬ 
ment a preses i presos molt diferents, des de 
sectors catòlics a anarquistes o plataformes 
de familiars. 


encara ho fa més evident: l’allunyament 
suposa una criminalització afegida, pèrdua de 
temps i diners per les famílies, desplaçaments 
pels presos preventius, que han d’anar sovint 
als Jutjats, Palau de Justícia..., i a més, els 
advocats encara van menys a la presó. Per 
altra banda, treu dels ulls de la societat els 
presos que la mateixa societat produeix, con¬ 
tribuint així a la sensació de llunyania i alie- 
netat amb que es percep la presó. 

P. Quin tipus de pres i presa trobem a les 
presons? 

R. Un 80% dels presos són meitat i meitat 
delicte contra la propietat i delicte contra la 
salud pública, és a dir, tot allò referent a dro¬ 
gues.. En el cas de les preses-un 10% de la 
població penitenciària- un 70%ho són per 


qüestió de drogues. 

La majoria són gent jove, immigrants, amb 
una gran tasa d’analfabetisme i una enorme 
problemàtica de drogaadicció. 

Cal destacar que Espanya és el país de la unió 
Europea amb major nombre de persones 
empresonades. La presó és una de les poques 
institucions que creix, i el seu creixement'no 
fa més que evidenciar el seu propi fracàs. 

P. Quan costa mantenir un pres o presa? 

R. És increïblement car. Fins i tot en termes 
econòmics seria millor dedicar aquests diners 
al manteniment, formació i assistència a la 
persona, en comptes de tancar-la i privar-la de 
tot això. 

P. Què comporta la privació de llibertat 
per la presa o el pres? 

R. La privació de molts altres drets, com la 
censura de cartes, vulneracions de remune¬ 
racions de treball i existència de maltractes 
per la impunitat que genera T aïllament. 




P. És l’allunyament de les presons de la ciu¬ 
tat una manera de reforçar la seva invisibi¬ 
litat? 

R. És un línia de política penitenciària que 
s’està portant a terme molt particularment a 
Catalunya i suposa una completa irracionali¬ 
tat. Per una banda contradiu l'ideal de rehabi¬ 
litació, que sabem que és una mentida, però 


P. Com han respost els 
presos al projecte 
de reconvertir la Model? 

R. No hi ha hagut cap proçés real d’apropa¬ 
ment a presos i famílies, de manera que s’ha 
posat de manifest la necessitat de promoure 
un debat ampli amb la participació de tots els 
sectors implicats, on també s’inclourien esl 
presos i les seves famílies, i que s’hauria de 
fer davant les autoritats competents. 


ENTREVISTA 
A INAKI RIVERA 

Inaki Rivera, membre de l’As¬ 
sociació contra la cultura puni¬ 
tiva i l’exclusió social i profes¬ 
sor de dret penal de la 
Universitat de Barcelona, mos¬ 
tra la manera com els presos 
viuen i són afectats pel seu 
trasllat i ens acosta a una reali¬ 
tat molt sovint oblidada, i des¬ 
coneguda, per gran part de la 
societat: les presons. 


Visió de la presó 
Model des d’un dels 
edificis propers. 

EL CONFLICTE DELS NAZI-PUNKS 


Sants.- Des del Nadal, s’han 
reproduït a Barcelona incidents a 
concerts i festes alternatives pro¬ 
tagonitzats per un grup de "nazi- 
punks", denominació que englo¬ 
ba aquells que prenen l’estètica 
punk i tenen comportaments 
autoritaris i agressius, utilitzant 
fins i tot simbologia feixista 
(creus gamades, cèltiques). A 
principis d’any, varis concerts 
van ser reventats per un nombrós 
grup d’aquests, aprofitant la visi¬ 
ta d’homòlegs italians i polacs. 
Posteriorment els incidents van 
continuar: el 29 de gener al con¬ 
cert de Ràdio Bronka a les Cotxe¬ 
res, el 5 de febrer a l’Hamsa, on 
van cremar part de l’escenari i el 
3 de març també a l’Hamsa, d’on 
van ser expulsats. Una hora des¬ 
prés van atacar la Torreta, una 
casa okupada de la Bordeta, quan 
es dirigien al c/ Noguera Pallare¬ 
sa (Sants), on hi ha una casa oku¬ 
pada i reivindicada fa un any i 
mig per una gent que després la 


va deixar, canviant així la dinà¬ 
mica de la casa. Des de llavors, a 
part de ser vivenda, es va conver¬ 
tir en un punt de trobada de 
"nazi-punks". Gent del barri va 
recriminar diverses vegades 
aquest fet, sobretot quan van 
aparèixer unes pintades feixistes 
firmades per un usuari de la casa, 
incloent una esvàstica a la porta 
de la casa veïna de la Torreta. 
Després de l’atac del dia 3, en el 
que van trencar un parell de 
vidres, el dimecres al migdia es 
va produir una discussió al carrer 
ja que un altre dels usuaris del c/ 
Noguera portava una insígnia 
nazi a la caçadora. En treure-li el 
símbol, va mostrar una navalla i 
va amenaçar a la gent de la Torre¬ 
ta. Al vespre, un grup de vuit per¬ 
sones van sortir de Can Noguera 
armats amb pals, martells i fins i 
tot un matxet, i van tornar a ata¬ 
car la casa , intentant entrar-hi i 
trencant altre cop els vidres de 
les finestres. La intervenció d’un 


veí i la ràpida presència de gent 
del barri va fer que es refugiessin 
dins la casa. Els dos dies poste¬ 
riors, alguns d’ells van continuar 
agobiant al personal mentre la 
gent de la Torreta es veia obliga¬ 
da a bunqueritzar la casa.Tots els 
intents per a trobar una solució 
amb les persones de Can Nogue¬ 
ra que no formaven part del grup 
de "nazi-punks" van fracassar 
perquè es desentenien totalment 
dels incidents. Llavors en una 
assemblea de barri convocada 
especialment es va decidir tancar 
la casa oferint l’ajuda necessària 
als seus habitants. Davant la 
insostenible situació de la casa, 
aquests ja havien intentat okupar 
el dijous sense èxit. Des de l’as¬ 
semblea de barri es va reflexio¬ 
nar sobre la contradicció de la 
decisió, però al mateix temps es 
va considerar que era Túnica sor¬ 
tida a la dinàmica que havia pres 
la casa del c/Noguera. 


4rt ANIVERSARI DE L’HAMSA 


ha participat de moltes maneres. 
Han estat quatre anys intentant 
fer les coses d’una manera dife¬ 
rent a com ens ha ensenyat una 
societat autoritària i patriarcal. 
Quatre anys d’autogestió de 
col·lectius, d’autoorganització al 
marge d’institucions i dirigis¬ 
mes, de resistència a desallotja¬ 
ments, d’inquietuds compartides 
i intercanvi constant, de moments 
difícils també superats a base de 
palique, festa, bailoteo i risa. Tot 
junt i al mateix temps, prenent 
sentint per tots i totes les que us 
heu fet vostra l’Hamsa a cafetes, 
xerrades, jornades, tallers, ci¬ 
nes, festes, concerts i tot allò que 
ens ha passat pel cap en aquests 
quatre anys d’okupació”. 


TOT I LA PROHI¬ 
BICIÓ MILERS DE 
PERSONES VAN 
PARTICIPAR DE 
LA CONSULTA 


El passat 12 de març, i coinci¬ 
dint amb la convocatòria d’elec¬ 
cions generals, va tenir lloc una 
consulta popular sobre la condo- 
nació del deute extern que diver¬ 
sos països tenen amb Europa i 
EUA. La consulta va ser prohi¬ 
bida per la Junta Electoral, ja 
que segons deia, podia entorpir 
la jornada de vot. Però més enllà 
d’aquesta interpretació, sembla 
que des de les institucions es va 
temer que la consulta fos un pre¬ 
cedent d’actuació popular al 
marge del poder polític. Al barri 
no hi va haver problemes amb la 
policia (com va succeir a diver¬ 
ses comarques, com ara, el 
Maresme o el Baix Llobregat), i 
les 29 meses de la consulta van 
poder-se instal·lar, tant a Sants, 
com al Poble Sec i la Zona Fran¬ 
ca. Al llarg de la jornada 12.047 
persones van participar de la 
consulta, i el 98% dels vots van 
recolzar les 3 preguntes, o sigui, 
la cancel·lació total del deute 
extern, la donació del valor del 
deute a la població d’aquests 
països perquè ella mateixa la 
gestioni i la investigació de Ten- 
riquimint dels poderosos del 
Nord i del Sud a costa dels ajuts 
pel desenvolupament, amb el 
consegüent retorn d’aquests 
diners a les poblacions dels paï¬ 
sos expoliats. Des del Node 
Sants-Montjuïcde la Xarxa Ciu¬ 
tadana per l’Abolició del Deute 
Extern, es considera un èxit la 
consulta i es recorda a tothom 
que la campanya no s’ha acabat 
amb aquest acte, i que només ha 
estat un pas més. Per tenir més 
informació de la campanya al 
barri, podeu trucar al telèfon: 
93.432.13.77 


Espectacle de trapezi a la nau de l’Hamsa. 



Actuació musical durant el sopar de l’aniversari el passat dia 23 de març. 



Del 17 al 25 de març es van 
cel·lebrar els quatre anys d’oku¬ 
pació del CSA Hamsa. Durant el 
primer cap de setmana es van fer 
tot d’espectacles i teatre; diu¬ 


menge al matí es va fer una expo¬ 
sició de grafitis a la façana del 
centre social. Durant la setmana 
es van fer passis de pel·lícules: 
l’estrena del video del barri 
“Difon la idea, 
difon la lluita”, edi¬ 
tat pels col·lectius 
Kinski, Les Tenses i 
Alosa, i la projecció 
de “Las Hermanas 
Alemanas”. Va ha- 
ver-hi una xerrada 
sobre especulació i 
urbanisme, i dijous, 
dia en que es com¬ 
plien els quatre 
anys, va haver un 
multitudinari sopar 
amb una especial 
actuació musical. 
L’aniversari va aca¬ 
bar amb un concert 
on tothom va ballar 
fins que va sortir el 
sol. Transcrivim a 
continuació el text 
que ens han fet arri¬ 
bar des del CSA 
Hamsa: “Acaba una 
setmana de festa 
major d’aquest es¬ 
pai col·lectiu que ha 
pres vida amb tota 
la gent que durant 
tot aquest temps hi 


6 







La BURXA 


abril 2000 


EL “DE PRIMERA, JOVE” I LA 
CRIMINALITZACIÓ DELS 
MOVIMENTS SOCIALS 

L'Alcaldia del 
nostre districte pu- 
blica mensualment un 
pamflet adoctrinador per als i 
les joves d'instituts. "De Prime¬ 
ra, jove", publicació dirigida per 
Mònica Cobos (periodista "inde¬ 
pendent" de "l'independent" 
Informatiu de Sants), amb una 
tirada de 2.500 exemplars, té la 
pretensió de parlar de temes jíres- 
sumptament juvenils però redac¬ 
tats per persones que fa dècades 
deixaren l'institut. Sembla, un 
cop més, que les institucions 
locals recauen en el paternalisme 
dirigista que tant ens molesta. No 
es tracta, pensaran els polítics, de 
facilitar els mitjans tècnics per¬ 
què els joves -o avis, o veinat en 
general- construeixin els seus 
propis projectes o iniciatives, 
sinó que LAjuntament dedicarà 
esforços i diners a la pròpia 
publicitat i propaganda sectorial: 
això és, una revista dedicada i 
dirigida als joves però programa¬ 
da i escrita per pseudo-periodis- 
tes a sou del PSC, que només pre¬ 
tenen, barroerament, traslladar 
els interessos dels governants a 
les consciències dels i les xavales 
dels instituts. Ressocialització 
sistemàtica, que en dirien, o la 
incapacitat institucional d'evitar 
la temptació manipuladora i par¬ 
tidista. 

El número de març d'a¬ 
quest opuscle propagandístic va 
dedicat als "moviments radicals". 
S'inicia amb un distorsionador i 
simplista article sobre les "ina¬ 
daptades tribus urbanes" , con¬ 
cepte que des de les ciències 

etiqueta confusionista, els 
redactors de "De primera 
jove" hi inclouen des de 
grups d'skins neo-nazis fins a les 
persones que participem en els 
centres socials autogestionats, els 
"okupes", amb evident mala 
intenció. En primer lloc: si afir¬ 
men que una "tribu urbana" és un 
espai on "l'individu busca la 
seguretat i el suport afectiu que li 
manca relacionant-se amb altres 
individus que comparteixen la 
seva manera de veure i sentir la 
vida" (pàg. 1), no podem aplicar 
aquesta definició a qualsevol 
grup social -familia, grups d’a¬ 
mics, clubs, esplais, etc- que 
constitueixen de fet una societat? 
És evident doncs que la definició 
"tribu urbana" és un concepte 
amb intencionalitat política, i que 
no conté cap mena de rigor 
sociològic. En segon lloc, en l'ar¬ 
ticle s'afirma que "el plaer d'una 
tribu recau en l'evasió de l'e¬ 
xigència d'adaptar-se a un món 
adult i social i a unes regles de 
pensament i conductes predeter¬ 
minades". Així, tota pretensió de 
transformar els valors d’una 
societat és una pretensió "tribal"? 
Deixant de banda la irresponsabi¬ 
litat política de diluir la perillosi- 
tat dels brots feixistes en "con¬ 
ductes juvenils" -a l'Ejido hi 
havia pares de familia agredint 
magrebís- , l'afirmació que voler 
canviar les estructures injustes de 
la societat és una actitud tribal, és 
no voler aprofundir en les raons 


econòmiques i polítiques que 
generen malestar, i de pas voler 
degradar a tots aquells movi¬ 
ments emancipatoris -obrers, 
feministes, d'alliberament nacio¬ 
nal, ecologistes, el mateix movi¬ 
ment de les okupacions, etc- que 
contribueixen amb el seu esforç - 
i desinteressadament, no com 
altres- a construir una societat 
més justa. 

La segona part de la publi¬ 
cació és una enquesta dirigida als 
estudiants, encapçalada per la 
pregunta "Qué opineu dels movi¬ 
ments radicals que està patint la 
nostra societat?". (Val a dir que 
sociòlegs tan poc sospitosos de 
"radicalisme" com Salvador Car- 
dús han advertit de la manipula¬ 
ció metodològica de les enques¬ 
tes: tal i com es formula la 
pregunta, ja es predetermina o 
condiciona la resposta). Aquí s'hi 
inclou l'entrada al govern austrí¬ 
ac de l'ultradretà Haider, els fets 
de l'Ejido i els fets de Sants del 
12 d'octubre, i s'afirma que tots 
els estudiants han associat movi¬ 
ments radicals amb feixisme. No 
és casualitat, ens preguntem, l'ús 
del terme "radical " per a definir 
els feixistes, quan des dels mit¬ 
jans de comunicació oficials 
sempre s'associen els centres 
socials okupats amb aquesta ter¬ 
minologia?. Perquè als feixistes 
no se'ls anomena feixistes, i 
punt? 

Finalment, l'article de 
Mònica Cobos, titulat "Joves 
radicals", que seria una joia en 
l'art de la manipulació política si 
no fos per la poca subtilesa. Afir¬ 
mació: "La nostra societat més o 
menys democràtica ja ens sembla 
bé tal i com és, per tant conside¬ 
rem radicals aquells pensaments 
que van en contra de la societat, 

' és a dir que volen canviar la 
societat de dalt a baix. És un error 
considerar que només els fatxes i 
els ultra dreta són radicals, per¬ 
què els grups d'extrema esquerra 
i els antifeixistes també volen 
canviar les coses de dalt a baix". 
1) Qui és aquest subjecte col·lec¬ 
tiu del que sembla parlar la perio¬ 
dista, aquest "a nosaltres ja ens 
sembla bé la societat'? Potser l'é¬ 
lite política? Els tecnòcrates? 
Potser els que cobren per mentir? 


2) Quin interès té el Districte a 
identificar moviments com els 
feixistes i els antifeixistes, quan 
sap que els primers volen una 
societat racista i vertical, i els 
segons una societat solidària i 
sense injustícies? Potser preten 
erigir-se així en garant de l'ordre, 
a falta d'una altra legitimitat 
social? 3) Els antifeixistes, els 
moviments socials transforma¬ 
dors partidaris de la justícia 
social, no estem en contra de la 
societat, estem en contra del 
Poder i dels sectors socials que 
oprimeixen, i no volem canviar 
les coses de dalt a baix -això 
només ho poden fer els qui deten- 
ten el poder polític i econòmic-, 
sinó que volem canviar les rela¬ 
cions socials injustes de baix a 
dalt, des de la base i horitzontal¬ 
ment, no a cop de decret. Final¬ 
ment, la brillant articulista es 
lamenta que els únics joves que 
es decideixen a participar políti¬ 
cament ho facin de manera "radi¬ 
cal", i commina als estudiants a 
abandonar tant el passotisme com 
el radicalisme. Què pretén, que es 
facin volutaris de l'Ajuntament? 
O que directament s'afiliin a un 
partit amb opcions de governar i 
trepin? Perquè no es pregunta 
quins són els motius profunds de 
l'abstencionisme electoral juve¬ 
nil? Potser l'atur? Potser el futur 
precari? Potser la corrupció 
desincentiva els joves a votar? 
Perquè no és pregunta sobre les 
propostes de participació directa 
que fan aquells moviments 
socials que la periodista única¬ 
ment es preocupa a desacreditar? 
Potser per no adonar-se que, 
entre d’altres, en el centres 
socials okupats - tan "tribals" i 
'radicals"- del barri els i les joves 
aprenen a participar assembleà- 
riament, a prendre responsabili¬ 
tats, a implicar-se en la construc¬ 
ció d'una societat igualitària i 
solidària, i que per cert, contras¬ 
ten per la seva creativitat en front 
dels desèrtics i burocratitzats 
centres cívics de l'Ajuntament. 
Senyors de l'ajuntament, gasteu- 
vos els diners en despesa social - 
sanitat, ensenyament, creació 
d'ocupació estable, pensions, etc- 
i deixeu la joventut en pau. 

CRÒNIQUES DE LA LLUITA SOCIAL AL BARRI 


10. L’Aliança dels pistolers, la “nova dreta” i la Patronal per 
tal de reprimir la forta agitació social dels anys 20. 


De la Vaga de la Canadenca fins la Dictadura de Primo de Rivfra 


L'ambient prerevolucionari que es vivia a 
Barcelona i arreu de Catalunya des del 1917 
(la Setmana Tràgica, l'esclat de vagues, la 
consolidació del moviment obrer -Congrés de 
Sants de la CNT-, la Vaga de la Canadenca...) 
es va radicalitzar durant el 1919, i com a con¬ 
seqüència la repressió també es va endurir. 
Les classes benestants van engegar tot tipus 
d'instruments repressius i noves formes de 
control social per tal d'aturar la creixent 
organització del moviment obrer, enfortit 
després de la Vaga de la Canadenca en la que 
havien aconseguit gairebé totes les reivindi¬ 
cacions (Romanones va acabar cedint la jor- 
mada laboral màxima de 8 hores). Això va 
suposar una amenaça pels sectors dominants 
que no tardarien en aparèixer en escena per 
tal de mantindré intactes els seus privilegis 
costés el que costés... 

La Vaga General del 1919 i la immediata 
declaració de l'Estat de Guerra 

Un cop finalitzats els 44 dies de la 'Vaga de la 
Canadenca' l'èxit d'aquesta es va veure ràpi¬ 
dament relatiu. Algunes promeses van quedar 
incomplertes, entre elles la d'alliberar els pre¬ 
sos polítics; així el 24 de març de 1919 les 
organitzacions obreres van declarar la Vaga 
General. Només quatre hores després del seu 
inici el govern va decretar l'Estat de Guerra 1 , 
començant així un dels episodis repressius 
més forts que ha viscut el moviment obrer al 
llarg de la seva història. Persecucions, deten¬ 
cions i empresonament de molts sindicalistes, 
registres domiciliaris, el retorn del sometent 
(institució burgesa paramilitar d'orígen 
medieval formada per població civil), assas¬ 
sinats, tortures, la suspensió de les garanties 
constitucionals... Havia arribat l'hora decisiva 
entre les classes en lluita, desplegant per 
ambdues bandes tots els mitjans possibles. 

Les organitzacions obreres van optar per la 
lluita armada com a eina de resistència davant 
la forta ofensiva del Poder; així nombrosos 
patrons, encarregats, esquirols i policies van 
ser executats al llarg d'aquest període (les 
dades de la premsa burgesa en comptabilitzen 
més de 400). 

Al barri de Sants tota aquesta efervescència 
social i política també estava molt present en 
tots els sectors. A les fàbriques, en especial a 
1' Espanya Industrial, els obrers i obreres, 
cada cop més organitzats, van mantindre's 
molt ferms en les seves reivindicacions i par¬ 
ticiparen molt activament en els organismes 
de la CNT i en totes les mobilitzacions; l'ag¬ 
itació social també es vivia en els carrers del 
barri on van realitzar-se varis atemptats i 
reapropiacions, així com també nombroses 
detencions. Tot aquest ambient evidenciava 
la presència de grups d'afinitat anarquistes 
molt actius a Sants, que després del Congrés 
de Sants havien consolidat la seva organ¬ 


ització. Amb aquest moment històric es va 
contribuir de forma decisiva en la consoli¬ 
dació de les arrels que sustenten la forta tradi¬ 
ció organitzativa i reivindicativa que perdu¬ 
rarà al llarg del segle al barri. 

L'organització de la nova dreta: 
la patronal i els militars 

Tots aquests conflictes polítics i socials que 
esclataren a Barcelona a partir del 1917 
generaren una pèrdua de confiança de gran 
part de l'empresariat respecte a la capacitat 
dels polítics per resoldre la crisi, Al llarg 
d'aquests anys es va anar desenvolupant un 
corrent favorable a la plasmació d'una "nova 
dreta": els aires que arribaven del nazisme 
alemany i el feixisme italià, l'enfortiment de 
la classe obrera a tot Europa, la crisi 
econòmica i social incontrolada pels partits 
liberals... Això va reforçar tant l'organització 
patronal mitjançant els sindicats, com la con¬ 
figuració del poder militar com a alternativa 
al sistema de partits polítics: 

1. Per una banda estaven les societats 
patronals que articulaven tot l'empresariat 
per tal d'incidir en la vida pública mitjançant 
una via diferent a l'electoral. Amb l'aparició 
de la CNT l'intent dels patrons per trobar una 
plataforma unitària va ser constant, fins arrib¬ 
ar a l'estructuració d'un sindicat empresarial: 
la Federació Patronal de Barcelona (integrada 
en la Confederació Patronal Espanyola). 
L'evidència de la lluita de classes i la realitat 
sindical barcelonina van propiciar que la vol¬ 
untat d'unitat patronal trobés en el sindical¬ 
isme una eina política fonamental. A partir 
d'aquí, i per tal d'erradicar la CNT es va es¬ 
tablir una proposta emparentada amb el feix¬ 
isme: la sindicació professional obligatòria i 
única per a patrons i obrers. Amb aquest 
objectiu es van crear els Sindicats lliures. 

2. Paral·lelament, sobretot després de 
l'octubre bolxevic, la burgesia es va anar mili- 
taritzant. Amb un futur incert i amb el perill 
del separatisme, es va suscitar entre alguns 
sectors de les èlits dominants catalanes la 
idea d'articular totes les dretes espanyoles en 
una única plataforma. Així va aparèixer la 
Unió Monàrquica Nacional (UMN) que va 
prendre la forma d'un partit polític. Ultra- 
dretana, espanyolista i monàrquica, la UMN 
invocava una monarquia autoritària amb rep¬ 
resentació corporativa. 

Les estratègies repressives utilitzades per 
acabar amb el moviment obrer 

Per a les classes benestants la superació de la 
lluita de classes mitjançant el corporativisme 
gremial (els sindicals lliures) i les organitza¬ 
cions ultradretanes era sens dubte una oferta 
molt atractiva, que a llarg termini prometia 
eradicar la 'conflictivitat social'. Tanmateix, 
no era una solució que garantís aturar el movi¬ 


ment obrer si no s'aplicava primer una re¬ 
pressió sobre els representants sindicals i els 
instruments de lluita de tota la classe obrera. 
Es van engegar així fórmules repressives cada 
cop més elaborades, desde el terrorisme d'Es- 
tat més directe, fins a mètodes de control 
social molt més subtils (de les quals en par¬ 
larem el proper número de les Cròniques). 

La repressió directa: el terrorisme d'Estat 

Tant Capitania com les corporacions 
econòmiques i la mateixa Federació Patronal 
van promoure la creació de cossos parapoli- 
cials, encapçalats per l'expolicia Bravo Por- 
tillo. Però la compenetració entre burgesia i 
militars va arribar al punt màxim amb la rean¬ 
imació del sometent. La nova estratègia va 
facilitar una mobilitat fonamental en la lluita 
pels carrers i carrerons barcelonins, al mateix 
temps que aportava una novetat: que milícies 
de treballadors armats s'enfrontessin a altres 
obrers, potenciant així la divisió i per tant 
l’afebliment de les classes populars. 

Una altra eina que es va posar en marxa per 
tal de posar fi a la CNT van ser els locauts (o 
lock outs, vagues organitzades pels patrons). 
L'empresariat va planejar aturades estratègi¬ 
ques per castigar els obrers, tancant les fàbri¬ 
ques per no pagar els sous. Els locauts es van 
traduir en 84 dies de conflicte al carrer, amb 
els patrons sindicalistes i els heterogenis 
grups paramilitars a l'avantguarda de la 
repressió. 

Així doncs, es va deixar l'espai del carrer als 
pistolers i a la Federació Patronal, mentre les 
intrigues parlamentàries i la política de pas¬ 
sadissos va quedar a càrrec de la UMN i la 
Lliga. S'invocava per damunt de tot l'establi¬ 
ment d'una dictadura, projecte que es va con¬ 
solidar el 1923 amb Primo de Rivera. El cop 
d'estat, fomentat per l'alta burgesia catalana, 
el sometent i part de l'exèrcit, va significar la 
culminació de les estratègies repressives per 
enderrocar els anarcosindicalistes que contin¬ 
uaven desafiants tot i la dura ofensiva d'aque¬ 
sts anys. Tanmateix, durant els anys de la dic¬ 
tadura, a la màxima desintegració dels 
sindicats de la CNT corresponia el punt més 
alt d'organització de les minories activistes 
que van acabar per crear la FAI el 1927. 

(1) Sota les ordres del governador de Barcelona, Milans 
del Bosch, les tropes i llurs respectius canons es van 
col·locar en indrets estratègics com el Paral·lel i la plaça 
Espanya, a la Ronda de Sant Pau es va col·locar una com¬ 
panyia de caçadors, i un esquadró de Cavalleria ocupava el 
carrer Sagunt a Sants. 

(continuarà al proper número, 
amb “L’experimentació en altres 

formes de control social” i una 
cronologia detallada de Vèpoca) 

Una tarda qualsevol esperava, asse¬ 
gut en un banc amb d'altres perso¬ 
nes, l'arribada del metro a l'estació 
de la línia vermella de Pl. Espanya. 

Podríem haver estat embadalits en Vaya cara y de mientras nosotros, que dia a dia la precarietat d'aquells 

l'ambient "de solidaritat i de lliber- los paganos, seguimos pagando". i aquelles que s'han de desplaçar 

tat" que abunda en el verd de tota Dos nois acabaven de passar per les per la ciutat és una mica més palpa- 

l'estació, o bocabadades davant les portes de sortida, d'igual forma que ble.. Fa temps que des de col.lec- 

pantalles "idiotitzadores" que con- la resta. Interpreto que el comentari tius i la mateixa Federació d'AAVV 

tínuament van matxacant missat- sorgí degut a la indumentària dels de Barcelona es denuncia el preu 

ges, però no. Ens distreia més mirar que s'havien colat, que era força abusiu del bitllet, però any rera any 

un accés de sortida de l'andana del "diferent". Sembla que el civisme el van apujant. No se'n diu públic 

davant. Una persona darrera l'altra, que tant intenten inculcar passa per d'aquest transport? Doncs perquè 

en poc espai de temps, anava criticar aquelles persones que no no és gratuït? Ara per ara, la reali- 

entrant, lògicament sense pagar. pensen empassar-se segons què, o tat es reflecteix amb més càmeres 

Una parella de joves, poc després que senzillament es manifesten o de videovigilància, "segurates", 

una noia, dos homes grans... La són conseqüents amb el que pen- més "piques" (amagats/des sovint 

sorpresa es presentà a les meves sen. Diàriament, en totes les esta- darrera qualsevol lloc) o pantalles 

oïdes quan, d'entre el silenci, una cions hi ha persones que salten, s'a- de televisió per "distreure" o potser 

de les persones obrí la boca per dei- jupen o entren per les sortides. atontar un xic més a tothom. Per 

xar anar tal comentari: "mira estos, Segur que de motius per part de qui contra, els convenis laborals a 

y luego van a ir a quejar-se por ahí es cola n’hi ha un munt i de ben Transports Metropolitans de Barce- 

en una de esas manifestaciones. diferents; el que està clar, però, és lona van empitjorant, el metro 


Opinió 



segueix sense arribar a Zona Fran¬ 
ca ni al Bon Pastor, ni... I per la 
gent que paga, el bitllet cada cop és 
més car. Hem de seguir pagant? 
Enlloc de criticar els i les que pre¬ 
nen la postura de colar-se per 
denunciar que no s'està d'acord 
amb l'actual situació, convido a 
retrocedir en la història i recordar i 
aprendre de lluites anteriors, per 
exemple de les vagues dels primers 
anys del cincuanta, quan per un 
augment de preu, ningú o pocs 
pujaven al tranvia en senyal de pro¬ 
testa, i de com acabà més d'un tran¬ 
via fins aconseguir que el preu no 
pugès. Avui, la lluita per un trans¬ 
port realment públic és saltar cada 
dia -si pot ser fer-ho col·lectiva¬ 
ment- i seguir cridant la frase ja 
mítica: "que pagui Pujol!" (tot i 
que ell va en "cotxasso " propi). 

Pere Garcia 


Ressenyes 

L’Anuari del Contra- 
Infos és una edició 
ordenada per temes, 
dates i noms dels butlle¬ 
tins contra-informatius 
en format mural que 
durant l’últim any i mig 

Anuari 


Contra-Infos 



José Iglesias Femàndez 


Aquest llibre analitza en profunditat, 
a través de diversos articles, una pro¬ 
posta per acabar amb la marginació i 
la pobresa, fruit de les estructures 
socials d'explotació, exclusió i domi¬ 
nació pròpies del sistema capitalista. 
Així, la concessió d'una Renda Bàsi¬ 
ca, universal i incondicional, és un 
instrument per iniciar un atac contra 
el capital i alliberar-se de la depen- 


E1 derecho ciudadano 
a la renta bàsica 

Economia crítica del bienestar social 


dència del mercat de treball. Iglesias planteja com d'aquesta manera tot¬ 


hom tindrà les necessitats bàsiques cobertes i podrà disposar d'una 


major llibertat i autonomia. De tota manera, la Renda Bàsica genera 


una sèrie d'inconvenients, que també són avaluats, obrint així un debat i 


reflexió que ja s'està donant a diverses societats europees. 



Els finals dels 70 van ser un període del nostre país caracteritzat per la força dels moviments socials, que eclo- 
sionen públicament amb la mort del dictador, esperonats per les esperances d'una societat democràtica. El llibre 
analitza aquests moviments, sobretot els de tall llibertari, i al'hora estudia aquell procés polític i econòmic 
conegut com la Transició, que va tallar d'arrel les pretensions d'una societat diferent a la capitalista, instaurant 
una democràcia representativista i de mercat. Així, l'espectacular creixement de la CNT, les Jornades Llibertà¬ 
ries Internacionals, les tendències autònomes i assembleàries del moviment obrer, estudiantil, etc, tots ells ele¬ 
ments que permetien pensar en una possible alternativa a la "reforma pactada" entre els franquistes i els oposi¬ 
tors d’ordre, es van veure trencats -a banda dels propis errors del moviment llibertari- per dos motius: d’una 
banda, per les necessitats dels capitalistes espanyols d’entrar a la Unió Europea, d'aplicar la reconversió indus¬ 
trial, de flexibilitzar el mercat laboral, etc (reformes que requerien debilitar les respostes socials directes); de 
l’altra, pels interessos de les élites antifranquistes que ansiaven el seu bossí del pastís democràtic, partits i sin¬ 
dicats a la recerca desesperada de legitimitat que es pervertirien i passarien a ser "majoritaris' i 'representatius''. 
Molt recomanable per entendre un període clau en configuració de la realitat política i social actual. 























abril 2000 



La burxa 


EL PALOMAR CONTINUA RESISTINT 


El 27 de marc, l’assemblea del centre social va impedir l’enderroc adjacent ja que afectava el Palomar. 



Manifestació en suport al Palomar a l’alçada del passeig Fabra i Puig, el passat 4 de març. 


Sant Andreu.- Més de 800 per¬ 
sones van participar el passat dia 
4 de març en una manifestació de 
suport a El Palomar, que va recó¬ 
rrer els carrers de Sant Andreu. 
Aquesta, conjuntament amb una 
acció de desplegament d’una 
pancarta al capdamunt d’una 
grua a unes obres del barri, ha 


estat tina de les iniciatives per tal 
d’aturar l’amenaça de desallotja¬ 
ment que des del districte hi ha 
sobre el centre social i la vivenda 
okupades. Tot i això, els ende¬ 
rrocs es van iniciar des del passat 
dia 12 de març a totes les finques 
adjacents, promoguts per l’em¬ 
presa Fomentos Sólidos, S.L, que 


en té el permís de construcció. 
Davant d’aquesta situació i 
observant les esquerdes que s’o- 
brien per aquest fet a les parets 
del Palomar, el matí del dia 27 de 
març van decidir aturar per la 
força i indefinidament l’ende¬ 
rroc, fins que el districte garantit- 
zés la seguretat de l’obra. 


PENJATS I 
EMMANILLATS 
PER LA DIGNITAT 
DELS PRESOS/ES 

L’acció es va fer coincidint 
amb les jornades de lluita 
dins les presons. 


MILERS D’ESTUDIANTS ES 
MANIFESTEN CONTRA 
L’INFORME BRICALL 


Barcelona.- L’aparició de l’informe Bricall, un 
informe del ministeri d’educació que preveu l’aug¬ 
ment de la privatització de les universitats ha provocat 
la mobilització dels i les estudiants. El passat dijous 
23 de març es va convocar una jornada de vaga que va 
paralitzar les universitats, i que tenia com a punt cen¬ 
tral la manifestació pels carrers de Barcelona. Més de 
10.000 van ser els i les estudiants que es van manifes¬ 
tar des de la plaça Universitat i fins al Saló de l’Ensen¬ 
yament, situat a la Fira de Barcelona. La protesta va 
recórrer la Gran Via i la plaça Espanya, i es podien 
veure pancartes amb els següents lemes: “No a l’in¬ 
forme Bricall”, “Contra les privades, a les barrica¬ 
des”, “Defensem la Universitat Pública” i “RIP, Uni¬ 
versitat Pública”. A les portes del Saló de 
l'Ensenyament, es va cremar la figura de cartró que 
imitava a Aznar vestit amb simbologia feixista, i tot 
seguit, milers d’estudiants van accedir a l’interior del 
recinte. La ràbia davant de les intencions privatitzado- 
res de la universitat es va mostrar en forma del llança¬ 
ment dels milers de tríptics i panflets de propaganda 
que els stands de les universitats privades tenien a la 
fira, d’alguna pintada i molts crits que retumbàven 
dins del recinte firal. Contra-Infos 26/03/00 




Barcelona/Trinitat Vella.- 
En motiu de les jornades de llui¬ 
ta a 20 presons de tot l’Estat, 
protagonitzades per més de 100 
interns dels anomenats presos 
socials, a Barcelona es va fer 
una acció de suport. L’acció la 
van realitzar dues persones que 
van penjar-se del pont de la 
Meridiana que uneix els barris 
de la Trinitat Nova i la Trinitat 
Vella. Una de les persones va 
simular un pres mort, penjat dels 
llençols de la cel.la per haver 
denunciat les morts que provoca 
la presó, i en concret els mal¬ 
tractaments i Taïllament. L’altra 
persona que es va penjar ho va 
fer emmanillat a un somier, per 
ser aquesta una de les formes de 
tortura més habituals que prac¬ 
tiquen els carcellers en els 
règims d’aïllament. L’acció va 
transcórrer durant 30 minuts i no 
es va produir cap detenció ni 
identificació de les persones 
participants. Contra-Infos + 
Assemblea de suport 
als presos en lluita 20/3/00 








INFORMACIONS BREUS _ 

CONTRA LA HIPOCRESIA DEL 
FEMINISME INSTITUCIONALITZAT 

Barcelona.- En motiu de la celebració del dia de la dona trebal¬ 
ladora, aquest any , algunes dones es van movilitzar per a que tot 
allò reivindicatiu que pot tenir aquest dia no quedés en un passeig 
més pel centre de Barcelona. Per un costat les dones que han estat 
portant la convocatòria de la Vaga Mundial de Dones, convocada a 
tots els sectors del mercat laboral, sense ser recolzada, però, per 
molts sindicats. Un altre grup de dones, algunes de col·lectius 
feministes i/o antisexistes, vinculades als C.S.O. de Barcelona, 
Cornellà, Sant Adrià del Besós..., es van proposar posar una mica 
de color i soroll a la manifestació de la tarda. Reivindicar tots els 
dies de l'any per la lluita feminista entesa com a revolució i no com 
a reforma, i denunciar la hipocresia del Poder i les institucions. 
Disfressades de dones policies, Barbies, senyora Justícia, Julia 
García Valdecasas, models..., van cridar i van fer pintades durant 
tot el recorregut. En passar per la botiga Zara del carrer Pelai, un 
grup de dones, a les quals s’hi van sumar moltes més, van entrar a 
la botiga cridant consignes contra l’anorèxia, contra els estereotips 
de la dona, i pintant els aparadors. En acabar la mani a la Plaça 
Sant Jaume un grup de dones va fer pintades a la façana de Tajun¬ 
tament. Un cop desconvocada, a la plaça s’hi va fer un concert. 

Les Tenses + Contra-Infos 14/3/00 

EL NOU MOLOTOV JA ÉS AL CARRER 

Madrid.- El número 0 d’una nova publicació de contrainformació 
va sortir al carrer el 10 de març. Aquest diari de 16 pàgines, fruit 
del col·lectiu UPA-Molotov inclou articles extensos, debats, una 
secció pels presos i preses, una secció de convocatòries, una d’hu¬ 
mor i moltes coses més. UPAJlnfo-Usurpa, 11/03/00 

ACCIÓ PER BENJAMÍ RAMOS A UN MÍTING DE CIU 

Les Corts/Barcelona.- Un grup de solidàries i solidaris amb 
Benjamí Ramos va protagonitzar una acció de protesta durant el 
discurs de la “festa-farsa-míting” que CIU va celebrar al Palau 
Blau-Grana. Dos solidaris es van despenjar de la segona graderia 
del palau, amb una pancarta demanant la llibertat d'en Benjamí 
Ramos. Comitè de Solidaritat amb Benjamí Ramos 14/03/00 

LA VALL D’ÀRREU AMENAÇADA 
PER UNA PISTA D’ESQUI 

Vall d’Àrreu/Pallars Sobirà.- La Vall d’Àrreu és una de les 
darreres valls verges del Pirineu Català, on no s’ha fet cap tipus de 
transformació transformadora o destructiva, i ara es veu amenaça¬ 
da per l’ampliació de Bequeira-Beret, sota la bandera del desen¬ 
volupament econòmic i els llocs de treball, malgrat hi ha altres 
alternatives respectuoses amb el medi ambient. 

Plataforma pel Desenvolupament 
Sostenible del Massís de Beret 19/03/00 

ESTRATÈGIA DE DESGAST CONTRA CAN FAIRELL 

Cornellà.- Després de finalitzar el termini de 2 mesos que va 
donar l’ajuntament de Cornellà, per tal de desallotjar la casa oku- 
pada de Can Fairell, el passat dia 21 de març, els hi van entregar 
una notificació per tal d’allargar el termini en 10 dies. Finalitzat 
aquest plaç, els hi entregaran una ordre de desallotjament que es 
podrà dur a terme després de 8 dies, i en un termini màxim de 5 
dies. Tot plegat una estratègia de desgast contra els i les okupants 
d’aquest centre social, que durant 5 anys ha estat un espai alliberat 
on s’hi han realitzat tot tipus d’activitats culturals i reivindicatives. 

Contra-Infos 25/03/00 

MANIFESTACIÓ CONTRA ELS ATACS FEIXISTES 

Gràcia.- El divendres 24 de març, un centenar de persones es van 
manifestar per diversos carrers de Gràcia per tal de rebutjar els 
atacs feixistes amb còctels molotov que el cap de setmana anterior 
havien afectat al Casal Popular de Gràcia i la casa okupada de El 
Manantial. La protesta es va iniciar a la plaça del Diamant, va pujar 
per Gran de Gràcia i va finalitzar davant del Casal Popular de Gràcia 
al carrer Verdi. Contra-Infos 25/03/00 


ACCIÓ DE SOLIDARWS CON ITOIZ 
A LA CIMERA DE L’AIGUA 

La cimera és hipòcritament patrocinada per empreses 


responsables del malbaratament d’aquest recurs 


La Haia/Holanda.- En el marc 
de la gira europea de SOS Itoiz 
que el col·lectiu Solidari@s con 
Itoiz està realitzant des de setem¬ 
bre per denunciar la irracionalitat 
del pantà d’Itoiz i la injusta con¬ 
demna de cinc anys de presó per 
8 dels seus membres, el 17 de 
març el col·lectiu va realitzar una 
nova acció contra la Cimera de 
l’Aigua. Sis persones van inter¬ 
rompre la sessió inaugural de la 
Cimera Mundial de l'Aigua, que 
se celebra a la ciutat holandesa 
de l’Haia. Dos membres del co¬ 
l·lectiu es van acostar a la taula 
presidencial despullant-se i enca¬ 
denant-se, i mostraven escrits al 
seu cos els lemes: “Paralització 
del Pantà d’Itoiz” i “No a la pri- 
vatització de l’aigua". La Cime¬ 
ra Mundial de l'Aigua és un ins¬ 
trument per a la privatització a 
nivell mundial d’un recurs indis¬ 
pensable per a la vida com és 


l’aigua, i suposarà el control 
d’aquest recurs per part de les 
multinacionals i governs. Amb 
aquesta lògica privatitzadora es 
promouen grans obres d'in- 
fraestructura hidràulica com pan¬ 
tans, trasvassaments, canalitza¬ 
cions... que suposen el 
desplaçament de milions de per¬ 
sones, la inundació d’espais nat¬ 
urals, l’abús en les despeses 
públiques que van a parar a con¬ 
cessions del tot corruptes i la 
dura repressió a tota persona que 
s’hi oposi. En definitiva, el pro¬ 
jecte que pretenen imposar con¬ 
tinuarà afavorint 1" enriquiment 
dels més rics i l’endeutament 
dels més pobres impossibilitant 
el desenvolupament autosufi¬ 
cient i convertint l’aigua, el 
recurs més imprescindible, en 
una mercaderia més. 

Contra-Infos + Solidarias/os 
con Itoiz, 20/03/00 

Imatge de l’acció amb l’ampliació d’un dels participants. 












el poema 


Terra Sang 

El meu avi perdé una lluita 
perdé tota una batalla. 

Terra sang, roja com les venes, 
deixà el seu poble turons enllà. 
No entén la meva lluita ni 
les meves llàgrimes salades. 
Mai m’ha parlat dels temps de 
guerra prou dolor en guarda. 
Guerra de plors, de fam i gelades. 
Té por per mi, té por i calla. 

Li brillen els ulls 
quan el cor m’esclata 
i la ploma escriu belles paraules. 

Ell ha perdut la terra però no 
aquelles jovençanes esperances. 
Va ser lluita de tristor nostàlgica, 
llums enceses de dol 
dient adéu a l’alba. 

Van perdre, van perdre tots 
i ho saben. 

Va marxar, l’exili el deixà 
en lloc estrany. D’incògnit ell 
m’ha ensenyat que del passat no 
se’n parla amb qui té el cor tancat. 
Em veu lluitant, 
em veu guerrejant 
contra l’infinit amb 
paraules, calla. 

Encara li bull la sang, 
encara li crema Lànima. 
Silenci aliat, 
diu més que paraules. 
Record dels companys 
i companyes 
pels racons d'un barri 
on mai anaren. 

Memòria que no deixaré lluny, 
que explicaré, cantaré fins sempre 
sens deixar repetir tanta cruesa. 
He après a escoltar el silenci 
de l’avi, que diu no tenir 
por a veritat sonora. 
Escoltaré per lluitar 
amb mots de pau. 

L’avi em digué: 
la llibertat és quelcom 
que no es perd en batalla. 


Mireia 



Tallers 

Dimarts de 17 a 20h. 

Taller de còmic 

Hamsa 

Dimarts o dijous de 18 a 19,30h. 

Curs de conversa en anglès (2000 ptes/mes) 

CS de Sants 

Dimarts i divendres a les 19h. 

Intercanvi de circ + Grup d’animació 

Hamsa 

Dimecres de 19,30 a 21h. 

Taller d’intel·ligència emocional (2000 ptes/mes) 

CS de Sants 

Dimecres de 18 a 20h. 

Taller de percussió 

Hamsa 

Dijous de 21 a 22,30h. 

Balls de saló (2500 ptes/mes) 

CS de Sants 

Divendres a les 17h. 

Taller de Flamenc 

Hamsa 

Dissabte d’ 11 a 12,30h. 

Tai-Xi (2500 ptes/mes) 

CS de Sants 

Diumenge 5 a les 12h. 

Danses d’arreu del món 

Pl. Màlaga 


Org: Danses el Ventall 



Concerts 


Dissabte 1/4 a les 23h. Festa contra la repressió Hamsa 

Amb Soweto (ska), la Soun Sistema i malabars, 
projecció de diapositives i els i les timbaleres de l'Hamsa. 

(Els beneficis aniran destinats a pagar els advocats dels i les detingudes del 20-N a Sabadell) 
Dissabte 15/4 a les 22h Concert per l’autogestió del CSA Can Vies i altres lluites 

Amb Sputs (Maresme) i Goldfinger. (300 ptes) Hamsa 

Dissabte 29/4 Festa contra la construcció de la planta de la Coca-cola a Can Fenosa Hamsa 


Altres 


Dissabte 8 Paradeta de La Burxa plaça de Sants 

Diumenge 9 Matinal per Barcelona; 

Sortida a les lOh. a Pl. Catalunya i vermut a la vora del mar. Org: Amics de la Bici 

STOP ESPECULACIÓ 

Barcelona s’ha convertit en la ciutat europea on 
més s’especula. El preu per metre quadrat edificat és el 
més alt de l’estat espanyol. Més d’una dotzena de kases 
okupades i Centres Socials estan amenaçats amb sentèn¬ 
cies judicials de desallotjament. Els polítics, d’una banda, 
creen entitats especulatives que generen milers de 
milions de beneficis, i per l’altra, s’omplen la boca de dis¬ 
cursos caducs sobre les llibertats individuals dins de la 
democràcia i els famosos ponts de diàleg amb el movi¬ 
ment okupa. 

Els desallotjaments són conseqüència de la brutal 
especulació que patim totes. Els desallotjaments d’avui 
seran els abusius contractes de lloguer de demà, els dispa- 
ratats preus de compra-venda i l’èxode inevitable cap a la 
perifèria de tots aquells i aquelles que no disposem d’un 
sou brut superior als quatre milions anuals. 

Fem d’aquesta ciutat burgesa i de post-disseny 
olímpic, una ciutat solidària i plural combatent els “pelo- 
tazos” socialistes, les stock-options populars i els models 
especulatius de societats mafioses com Procivesa i Pro- 
Eixample. Defensem els Centres Socials amenaçats i 
mostrem que les globalitzacions econòmiques de les 
grans corporacions mai podran obligar-nos a viure sub- 
missament. (comunicat de convocatòria a la manifestació 

Stop Especulació del proper 15 d’abril) 





adreces 

Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 
Espai Obert, c/Blasco de Garay 2 
Amics de la Bici, c/Demòstenes 19 





SOPAR 2on ANIVERSARI DE LA BURXA 


Dia: Divendres 14 d’abril 
Hora: 21h 

Lloc: Centre Social de Sants 


(El preu del sopar serà de 800 pessetes i 
els beneficis es destinaran a l’autogestió 
de la propera BURXA. Si saps segur que 
vindràs truca al tlf:93.331.10.07 per 
facilitar la feina dels cuiners/res.) 

